<classify> Elizabeth Hombo -Dar es salaam RAIS Dk. John Magufuli ameelezea namna Serikali ya awamu ya tano inavyomuenziBaba wa Taifa, Mwalimu Julius Kambarage Nyerere kwa kufanya mambo mbalimbali yamaendeleo ambayo alitamani kuyafanya. Alieleza hayo jana wakati akihutubia wananchi katika kilele cha mbioza Mwenge wa Uhuru na kumbukizi ya miaka 20 ya kifo cha mwasisi huyo wa taifa,yaliyofanyika kitaifa mkoani Lindi. Rais Magufuli alisema Serikali yake itaendelea kumuenzi MwalimuNyerere kwa kuheshimu tunu za Mwenge pamoja na kuendelea kuthamini vijana,ikiwemo kuwateua kushika nafasi mbalimbali za uongozi. Katika hilo, aliwataka vijana watakaoteuliwa kushika nafasimbalimbali wajitahidi kufanya kazi kwa bidii na uzalendo mkubwa. Vilevile alisema Serikali yake imejitahidi kumuenzi Mwalimu Nyererekwa kupambana na vitendo vya rushwa, wizi na ubadhirifu wa mali za umma. Mambo hayo Mwalimu Nyerere aliyachukia enzi za uhai wake na kutokanana hilo, tumeanzisha kitengo maalumu cha mahakama cha kushugulikia mafisadi,pia tumeondoa watumishi hewa takribani 20,000 na wafanyakazi wenye vyeti vyakughushi takribani 14,000, alisema Rais Magufuli. Alisema ili kuendelea kuenzi mchango mkubwa uliotolewa na MwalimuNyerere, hawana budi kuwafundisha vijana kuhusu mambo muhimu ambayoyalisimamiwa na mwasisi huyo katika uhai wake. Aliyataja mambo ambayo Mwalimu Nyerere aliyasimamia kuwa ni pamoja nauzalendo, uaminifu, nidhamu, uchapakazi na moyo wa kujitolea. Alisema Mwalimu Nyerere aliyazingatia hayo kwa sababu bila hivyo,taifa litakuwa limeangamia kwa sababu vijana ni kundi kubwa na viongozi wa leona kesho. Ninawaomba Watanzania tumuenzi Mwalimu Nyerere kwa kutimiza maoniyake aliyoyatamani kuyatimiza, kusimamia miiko ya Azimio la Arusha pamoja nakudumisha umoja bila kubaguana kwa dini wala kabila, alisema Rais Magufuli. Pia alisema Serikali yake inamuenzi Baba wa Taifa kwa kutekelezandoto yake ya kuhamishia makao makuu ya nchi Dodoma. Na tayari viongozi wa Serikali na watendaji wengine wameshahamiaDodoma na mimi pia nimehamia rasmi jijini Dodoma juzi, alisema Rais Magufuli. Aidha Rais Magufuli alisema Tanzania ina kila sababu ya kumshukuruMungu kwa Mwalimu Nyerere kuzaliwa katika taifa hili. Hii ni bahati ya pekee sana kwa nchi yetu, ninawapongeza viongozi waawamu zilizofuata kwa kuweka mazingira mazuri ya kumuenzi Baba wa Taifa, alisema. Alisema akishirikiana na Rais wa Zanzibar, Dk. Mohamed Ali Shein wamendeleakumuenzi Mwalimu Nyerere kwa kudumisha amani na kwamba Watanzania wamebaki kuwawamoja na Muungano umeendelea kuimarika. UMUHIMU WAMWENGE Rais Magufuli pia amezungumzia umuhimu wa Mwenge wa Uhuru, akisemakuwashwa kwa Mwenge huo mwaka 1961 ilikuwa ni ishara ya ukomo wa dhuluma,dharau na uonevu vilivyokuwa katika utawala wa wakoloni. Kutokana na hilo, alisema hiyo ilikuwa ishara ya mwangaza namatumaini mapya kwa taifa. Mwalimu Nyerere aliamini uhuru wa Tanzania usingekuwa na maana endapomataifa mengine yangebaki chini ya utawala wa kikoloni, alisema. Aidha alisema dhamira hiyo ya Mwalimu Nyerere ndiyo ilisaidia harakatiza ukombozi katika nchi nyingine zilizo kusini mwa Afrika. Ndiyo maana Oktoba mwaka 1959 Mwalimu Nyerere alitamka namnukuu; SisiWatanganyika tunataka kuwasha Mwenge na kuuweka juu ya Mlima Kilimanjaro,umulike hata nje ya mipaka yetu, ulete matumaini pale ambapo hakuna matumaini,upendo pale ambapo pana chuki, heshima ambapo pamejaa dharau, alisema Rais Magufuli. Pia alisema Mwenge huo uliwekwa juu ya Mlima Kilimanjaro ili mwangawa matumaini usiishie Tanzania peke yake, bali usambae katika mataifamengine Kusini mwa Afrika kufanikisha ukombozi. Mwalimu Nyerere aliamua taifa letu kuwa kitovu cha harakati za ukombozina nchi yetu ilishiriki kikamilifu katika ukombozi wa Bara la Afrika, alisemaRais Magufuli. Kutokana na hilo, alisema akishirikiana na Dk. Shein, wataendelezakuwepo Mwenge wa Uhuru na utakimbizwa katika maeneo yote nchini. RIPOTI TAKUKURU Katika hatua nyingine, Rais Magufuli alimkabidhi Kaimu MkurugenziMkuu wa Taasisi ya Kuzuia na Kupambana na Rushwa Takukuru, Brigedia JeneraliJohn Mbungo ripoti ya miradi 107 iliyobainika kuwa na dosari. Mkuu wa Takukuru sogea hapambele nikukabidhi ripoti hii, naikabidhi hii ripoti ukafanye ukaguzi kilaukurasa, kila nukta na ukachambue wale wote wanaohusika kupelekwa mahakamaniusisite kuwapeleka mahakamani. Wale ambao utaona ni wakubwa unafikiri ni ngumu niletee ripoti yaomimi nitafanya kazi yangu. Nataka Tanzania inyooke, hatuwezi tukawa tunapelekafedha inachezewa tu na ndio maana nawapongeza sana vijana hawa kwa kukimbiza Mwenge. Ni matumaini yangu kwamba ofisi ya Waziri Mkuu pia itafuatiliamiradi hii, maana najua na Waziri Mkuu huwa anafuatilia hadi nukta, alisema. Awali katika risala yake, Kiongozi wa Mbio za Mwenge Kitaifa, Mzee MkongeaAlly, alisema katika maeneo walikopita mbali na wananchi kumpongeza RaisMagufuli kwa kuwekeza katika miradi mbalimbali ya maendeleo, wamemwombakufuatilia kwa ukaribu miradi ya maji na kuwachukulia hatua stahikiwanaobainika kuhujumu miradi hiyo. MIRADI 107 YENYEKASORO Awali, Waziri wa Nchi Ofisi ya Waziri Mkuu Sera, Bunge, Ajira,Vijana na Wenye Ulemavu, Jenista Mhagama, alisema katika mbio za Mwenge wa Uhurumwaka huu, miradi 107 ya maendeleo ya Sh bilioni 90.2 kwenye halmashauri 82nchini ina kasoro. Mheshimiwa Rais, Mwenge ulibaini kasoro katika utekelezaji wa miradiya maendeleo hasa ya maji, elimu, barabara na ujenzi wa majengo ya umma. Miradi hiyo haikufunguliwa au kuwekwa mawe ya msingi kutokana nakasoro hizo zisizoendana na matumizi ya fedha katika miradi husika. Kujengwa kinyume na mikataba na makadirio yaliyopitishwa nawataalamu, makandarasi kushindwa kufuata na kusimamia kanuni za ujenzi. Ilifanya ubora wa miradi hiyo kutia shaka, hususani katika suala lauimara, jambo jingine ni matumizi duni ya vifaa katika miradi ya umma. Mwenge pia umebaini wakandarasi kutosimamia majukumu wanayopewa kwawakati na mamlaka husika na kutowachukulia hatua za kisheria, alisema Mhagama. Alisema baadhi imekuwa na ubora usioridhisha, hasa ujenzi wa visimavya juu vya kuhifadhia maji, ambavyo kuta zake zilikuwa na nyufa na kabla yamiradi hiyo kuanza kutumika. Lingine ni udanganyifu katika lugha za kitaalamu, hususani miradi yamaji na ujenzi na hivyo kuwa vigumu kwa viongozi ambao hawana utaalamu kubainimatumizi ya fedha za umma zilizotumika vibaya. Ufanyaji wa makadirio ya gharama za ujenzi zisizoendana na gharamazilizo sokoni, vitendo vinavyofanywa na wahandisi wetu katika miradi nakuhujumu fedha za Watanzania, alisema waziri huyo. MWENGE WAZIDUAMIRADI 28 Mkuu wa Mkoa wa Lindi, Godfrey Zambi, alisema Mwenge huo umeambatanana kuzinduliwa miradi 28 ya Sh bilioni 12.8. Alisema kwa kuwa kaulimbiu ya mwaka huu inahusu maji ni uhai, mkoahuo unaendelea kusambaza maji kwa wananchi wake. Upatikanaji maji vijijini katika mkoa wetu ni asilimia 57 na mijinini asilimia 68, tunaamini kwa kipindi kilichobaki tunaweza kufika kwa kiwangoambacho kinaelekezwa katika ilani ya uchaguzi ya CCM, alisema Zambi. Akizungumzia kuhusu mapambano dhidi ya rushwa, alisema Takukuru Mkoawa Lindi ilipokea taarifa 249 za rushwa kati ya Julai mwaka jana na Septemba mwakahuu. Zambi alisema kati ya taarifa hizo, wamefungua majalada 32 nakuendelea na uchunguzi katika kesi 73 na kushinda 11.  <topic>: afya 